CELEX: C2006/154/18
Language: fi
Date: 2006-07-01 00:00:00
Title: Asia C-181/06: Ennakkoratkaisupyyntö, jonka Tribunal Administrativo e Fiscal do Porto on esittänyt  7.4.2006  — Deutsche Lufthansa AG v. Ana — Aeroportos de Portugal SA

1.7.2006   
            
            
               FI
            
            
               Euroopan unionin virallinen lehti
            
            
               C 154/8
            
         Ennakkoratkaisupyyntö, jonka Tribunal Administrativo e Fiscal do Porto on esittänyt 7.4.2006 — Deutsche Lufthansa AG v. Ana — Aeroportos de Portugal SA
   (Asia C-181/06)
   (2006/C 154/18)
   Oikeudenkäyntikieli: portugali
   Ennakkoratkaisua pyytänyt tuomioistuin
   Tribunal Administrativo e Fiscal do Porto
   Pääasian asianosaiset
   
      Kantaja: Deutsche Lufthansa AG
   
      Vastaaja: Ana — Aeroportos de Portugal SA
   Ennakkoratkaisukysymykset
   
               1)
            
            
               Voidaanko katsoa, että 30.7.1999 annetun asetuksen (Decreto-Regulamentar) nro 12/99 10 §:n 1 momentin nojalla hallinnosta ja valvonnasta perittävä maksu on 15.10.1996 annetun neuvoston direktiivin 96/67/EY 16 artiklan 3 kohdassa edellytetty sellainen maksu, joka on määritelty ”asianmukaisin, puolueettomin, avoimin ja syrjimättömin perustein”?
            
         
               2)
            
            
               Onko 30.7.1999 annetun asetuksen (Decreto-Regulamentar) nro 12/99 10 §:n 1 momentin, 21.3.1990 annetun asetuksen (Decreto-Lei) nro 102, sellaisena kuin se on muutettuna 26.7.1999 annetulla asetuksella (Decreto-Lei) 280/99, 18 §:n 2 momentin ja maksun määrän vahvistamisesta annettujen muiden säännösten nojalla hallinnosta ja valvonnasta perittävä maksu vastoin kolmansien vapaata pääsyä maahuolinnan markkinoille yhteisön lentoasemilla, siten kuin siitä säädetään 15.10.1996 annetun neuvoston asetuksen 67/96/EY (1) 6 artiklassa?
            
         
               3)
            
            
               Onko 30.7.1999 annetun asetuksen nro 12/99 10 §:n 1 momentin, 21.3.1990 annetun asetuksen nro 102, sellaisena kuin se on muutettuna 26.7.1999 annetulla asetuksella 280/99, 18 §:n 2 momentin ja maksun määrän vahvistamisesta annettujen muiden säännösten nojalla hallinnosta ja valvonnasta perittävä maksu vastoin sisämarkkinoiden toteuttamista sekä EY 3 artiklan [1 kohdan] c alakohdassa ja EY 4 artiklassa määrättyjä periaatteita?
            
         
               4)
            
            
               Voidaanko 30.7.1999 annetun asetuksen nro 12/99 10 §:n 1 momentin, 21.3.1990 annetun asetuksen nro 102, sellaisena kuin se on muutettuna 26.7.1999 annetulla asetuksella 280/99, 18 §:n 2 momentin ja maksun määrän vahvistamisesta annettujen muiden säännösten nojalla hallinnosta ja valvonnasta perittävän maksun katsoa olevan EY 82 artiklassa tarkoitettua väärinkäyttöä?
            
         
      (1)  Pääsystä maahuolinnan markkinoille yhteisön lentoasemilla annettu direktiivi (EUVL L 272, s.36)